## Pravilnik o izmjeni Pravilnika o stručnom ispitu te upotpunjavanju i usavršavanju znanja osoba koje obavljaju stručne geodetske poslove

### NN 65/2013 (29.5.2013.), Pravilnik o izmjeni Pravilnika o stručnom ispitu te upotpunjavanju i usavršavanju znanja osoba koje obavljaju stručne geodetske poslove

DRŽAVNA GEODETSKA UPRAVA

1292

Na temelju odredbe članka 90. stavak 2. Zakona o obavljanju geodetske djelatnosti (»Narodne novine« broj 152/08, 61/11, 56/13) ravnatelj Državne geodetske uprave donosi

PRAVILNIK

O IZMJENI PRAVILNIKA O STRUČNOM ISPITU TE UPOTPUNJAVANJU I USAVRŠAVANJU ZNANJA OSOBA KOJE OBAVLJAJU STRUČNE GEODETSKE POSLOVE

Članak 1.

U Pravilniku o stručnom ispitu te upotpunjavanju i usavršavanju znanja osoba koje obavljaju stručne geodetske poslove (»Narodne novine« broj 30/2010), PRILOG 6 – Tablica bodovnih vrijednosti kategorija unapređivanja i usavršavanja znanja, mijenja se i glasi:

**PRILOG 6 .**

TABLICA BODOVNIH VRIJEDNOSTI KATEGORIJA UNAPREĐIVANJA I USAVRŠAVANJA ZNANJA

|  |  |  |  |
| --- | --- | --- | --- |
| Redni broj | Kategorije unapređivanja i usavršavanja znanja | Mjera | Broj bodova |
| G1 | Objavljeni stručni radovi i druge stručne i znanstvene publikacije | broj objavljenih radova |  |
| 1 | Knjiga (samostalni autor) | 1 | 20 |
| 2 | Knjiga (više autora) | 1 | 8 |
| 3 | Priručnik | 1 | 8 |
| 4 | Znanstveni članak u časopisu | 1 | 8 |
| 5. | Stručni članak u časopisu | 1 | 4 |
| 6 | Popularizacijski članak | 1 | 2 |
| G2 | Pojedinačni stručni i stručno-znanstveni skupovi (s recenzijom)(1) |  |  |
| 7 | Pozvani predavač na međunarodnom skupu | -- | 10 |
| 8 | Pozvani predavač na skupu koji nije međunarodni | -- | 5 |
| 9 | Stručni i/ili stručno-znanstveni međunarodni – sudjelovanje s člankom u zborniku | -- | 6 |
| 10 | Stručni i/ili stručno-znanstveni skup koji nije međunarodni – sudjelovanje s člankom u zborniku | -- | 5 |
| 11 | Stručni i/ili stručno-znanstveni međunarodni skup – sudjelovanje s posterom | -- | 4 |
| 12 | Stručni i/ili stručno-znanstveni skup koji nije međunarodni –sudjelovanje s posterom | -- | 3 |
| G3 | Jednogodišnji programi stručnog usavršavanja HKOIG /  Programi drugih organizatora i izvoditelja stručnih usavršavanja(2) | sati ili broj skupova |  |
| 13 | Tečaj ili radionica | 1 tečaj | polaznik 2 |
| predavač 5 |
| 1 radionica | polaznik 2 |
| voditelj 5 |
| 14 | Stručni i stručno-znanstveni skupovi | 1 predavanje  (2 akademska sata) | polaznik 2(3) |
| predavač 6 |
| 1 okrugli stol | polaznik 2 |
| uvodničar 5 |
| G4 | Ostalo |  |  |
| 15 | Stjecanje akademskog naziva na specijalističkom ili znanstvenom poslijediplomskom studiju | po završetku studija, za stjecanje akademskog naziva | m(4) × 15 |
| 16 | Aktivan rad u povjerenstvima Ministarstva, Državne geodetske uprave i drugih državnih upravnih organizacija, po povjerenstvu, jednokratno | -- | 20 |
| 17 | Sudjelovanje u radu međunarodnih tijela vezanih za tehničko zakonodavstvo iz područja geodezije i geoniformatike, prostornog uređenje, graditeljstva i drugih tehničkih područja, po tijelu, jednokratno | -- | 10 |
| 18 | Druge vrste djelovanja kojima osoba dokazuje svoj napredak i usavršavanje u struci | -- | x(5) |

(1) Pojedinačni stručni i stručno-znanstveni skupovi bez recenzije boduju se kao oni sa recenzijom uz umanjenje za dva boda po svakoj aktivnosti

(2) Programi drugih organizatora i izvoditelja bodovat će se temeljem procjene Odbora za trajno stručno usavršavanje Hrvatske komore ovlaštenih inženjera geodezije sukladno stupnju zastupljenosti sadržaja geodezije i geoinformatike

(3) Ukoliko je jedan od predavača s titulom dr. sc. bodovanje se uvećava za 50%

(4) »m« je ukupan broj semestara potrebnih za stjecanje poslijediplomskog specijalističkog ili znanstvenog stupnja

(5) »x« – broj bodova koji će se odrediti temeljem procjene Odbora za trajno stručno usavršavanje Hrvatske komore ovlaštenih inženjera geodezije

PRIJELAZNE I ZAVRŠNE ODREDBE

Članak 2.

Do stupanja na snagu ovog Pravilnika nastavlja se provođenje programa usavršavanja sukladno donesenom jednogodišnjem programu stručnog usavršavanja iz članka 48. stavak 1. Pravilnika o stručnom ispitu te upotpunjavanju i usavršavanju znanja osoba koje obavljaju stručne geodetske poslove (»Narodne novine« broj 30/2010).

Obvezuje se Hrvatska komora ovlaštenih inženjera geodezije da u roku od 8 dana od dana stupanja na snagu ovog Pravilnika uskladi jednogodišnji program usavršavanja s odredbama ovog Pravilnika.

Bodovi koje je obveznik stručnog usavršavanja ostvario do stupanja na snagu ovog Pravilnika, smatraju se bodovima ostvarenim u petogodišnjem razdoblju stručnog usavršavanja iz članka 43. Pravilnika iz stavka 1. ovog članka.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 133-01/13-01/06

Urbroj: 541-06/1-13-2

Zagreb, 20. svibnja 2013.

Ravnatelj

dr. sc. Danko Markovinović, v. r.

65 29.05.2013 Pravilnik o izmjeni Pravilnika o stručnom ispitu te upotpunjavanju i usavršavanju znanja osoba koje obavljaju stručne geodetske poslove

65 29.05.2013 Pravilnik o izmjeni Pravilnika o stručnom ispitu te upotpunjavanju i usavršavanju znanja osoba koje obavljaju stručne geodetske poslove

Pravilnik, NN 65/2013-1292
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)